अगले साल दो अतिरिक्त फेरे लगाएगी इंदौर-कोचुवैली साप्ताहिक ट्रेन
इंदौर | रेलवे ने इंदौर-कोचुवैली साप्ताहिक सुपर फास्ट ट्रेन के फेरे बढ़ाने का निर्णय लिया है। आगामी छुट्टियों में यात्री सुविधा के लिए श्रेणी तथा समय सारणी में बदलाव किए बिना इस ट्रेन के दो अतिरिक्त फेरे लगाए जाएंगे। यह ट्रेन इंदौर से उज्जैन, रतलाम, दाहोद, सूरत, वापी, मंगलौर से होते हुए कोचुवैली जाती है। रेलवे पीआरओ जे.के. जयंत ने बताया कि यह ट्रेन मंगलवार 5 जनवरी 2016 को इंदौर से नौ बजे रवाना होकर बुधवार सुबह 11.20 बजे वसई रोड और गुरुवार को 19.10 बजे कोचुवैली पहुंचेगी। इसी प्रकार वापसी में कोचुवैली-इंदौर ट्रेन शुक्रवार 8 जनवरी को कोचुवैली से 11.00 बजे रवाना होकर अगले दिन शनिवार को दोपहर 3.15 बजे वसई रोड और रविवार को 05.15 बजे इंदौर आएगी। अतिरिक्त फेरों की बुकिंग 31 दिसंबर 2015 को सभी आरक्षण केंद्र और आईआरसीटीसी की वेबसाइट पर शुरू होगी।
hin_Deva hin_Deva